Дзяржаўная установа адукацыі «Яслі-сад №1 г. Ашмяны»

Кедала В.І., выхаватель дашкольнай адукацыі

Знаёмства **з творчасцю беларускай пісьменніцы Ніны Галіноўскай**

**Занятак па адукацыйнай вобласці “Мастацкая літаратура” для дзяцей старэйшай группы (5-6 гадоў)**

**Праграмныя задачы:** пазнаёміць дзяцей з творчасцю беларускай пісьменніцы Ніны Галіноўскай. Развіваць цікавасць да твораў мастацкай літаратуры, уменне ўспрымаць іх змест. Фарміраваць жаданне разумець змест вершаў, адчуваць характар вобразаў,успрымаць іх узаемасувязь з жыццёвымі з’явамі. Выхоўваць любоў да мастацкага слова, павагу да славутых пісьменнікаў Беларусі, культурнай спадчыны свайго народа, роднай мовы, фарміраваць пачуццё нацыянальнай годнасці.

**Матэрыялы і абсталяванне:** Цацка Вожык, прадметныя малюнкі на тэму “Садавіна-гародніна”, тэхналагічныя карты прыгатавання традыцыйных беларускіх страў (халаднік, дранікі), кнігі беларускіх дзіцячых аўтараў, партрэт Н.В. Галіноўскай, хустачка, карткі з прадуктамі харчавання, мультымедыя.

**Папярэдняя праца**: чытанне і завучванне на памяць вершаў Н.В.Галіноўскай, знаёмства з творамі В.Віткі, А. Дзеружынскага, А. Вольскага, “прыгатаванне” страў традыцыйнай беларускай кухні.

**Ход занятка**

**Выхавальнiк (В.)** Добрай ранiцы, дзяўчынкi-весялiнкi i хлопчыкi-малайчынкi. Шчыра я ўсiх вiтаю i здароўя вам жадаю.

**Дзецi (Д.)** Добрай раніцы!

**Вожык:** Ой, як вас тут шмат, хто вы такiя?

**В.** Як гэта, хто такiя? Мы - дзецi. Гэта - дзiцячы садок. I ў нас зараз занятак, на якiм мы вучымся размаўляць на нашай роднай мове.

**Вожык:** А на якой такой роднай мове?

**В.:** Дзецi, а вы ведаеце, як называецца наша мова? Так, Беларусь наша Радзiма, наша родная краiна, а мова, на якой мы размаўляем, беларуская.

**Вожык:** А! Зразумеў!

**В.** Ну, калi так, то тады мы не зусiм разумеем, хто ты такi?

**Вожык:** Хто я такi? Я – шэры воўк! (*ганарлiва*)

**В.** Дзецi, гэта так? Хто гэта? Як вы здагадалiся? З чым можна параўнаць вожыка? На што ён падобны? Што вожык умее рабiць?( *адказы дзяцей*)

**В.** Вось бачыш, вожык, як многа дзецi пра цябе ведаюць, а ты жартуеш! Але я павiнна табе сказаць, што калi ты прыйшоў да нас у госцi, то перш-наперш трэба павiтацца.

**Вожык:** Здароў, здароў!

**В.** Ой, вожык, бачу, не ўмееш ты ветлiва вiтацца. Вось паглядзi, як гэта робяць нашы дзеткi. Дзеці, давайце павiтаемся адзiн з адным i раскажам , як каго завуць, хто ваш сябар.

**Дзецi:** Прывiтанне, я хлопчык (дзяўчынка). Мяне завуць(iмя). Мой сябар (iмя), (затым дзецi вiтаюцца з вожыкам).

**Вожык:** Добрай ранiцы, даражэнькiя хлопчыкi i дзяўчынкi! Прывiтанне. Дзякуй вам, што навучылi мяне ветлiва вiтацца.

**В.** Калi ласка. А ведаеш, Вожык, нашы дзецi ўмеюць вiтацца не толькi словамi, а яшчэ i жэстамi. Вось паглядзi.

 **Фізкультхвілінка**

Рана сонейка прачнулася, (труць вочы ракамi)

Усміхнулася, пацягнулася. (усміхаюцца, пацягваюцца)

«Прывiтанне!» - усiм сказала,

Нам усiм прыемна стала. (вiтаюцца далонямi)

Усе пялёстачкi свае (разводзяць рукi ў бакi)

Рашчыняюць кветачкi, (далонi складваюць разам)

Ветрык у поле прыляцеў, (бег на насках)

Закружыўся, засвiсцеў, (кружацца, гук [с] - [с]- [с] )

Захiсталiся кветачкi,

Нiбы малыя дзетачкi. (качаюць рукамi)

Дождж на хмарачцы прыплыў

I наўкол усё замачыў. (рукi ўгару)

Вось i вечар надыйшоў,

З неба сонейка адвёў. (махаюць рукамi)

**Вожык:** Малайцы, дзеткi! Мне вельмi спадабалася. Вы мяне прабачце, калі ласка, гэта я не выхаваны такi быў, таму што ў мяне сёння з ранку дрэнны настрой.

**В.** Не  хвалюйся, Вожык, гэта мы зараз пастараемся выправiць. Мы запрашаем цябе на выставу беларускай кнiгi. Цi ведаеш ты гэтыя кнiгi і iх аўтараў?

**Вожык:** Не, не ведаю.

**В.** Тады глядзi i уважлiва слухай.

**В.** Дзецi, кнiгi якiх беларускiх паэтаў i пiсьменнiкаў вы пазналі на нашай выставе?

**В.** Сёння я хачу вас пазнаёмiць з творчасцю беларускай пiсьменнiцы Нiны Васiльеўны Галiноўскай. Паглядзiце на яе партрэт. Цi ведаеце вы яе? А Нiна Васiльеўна ўсiх вас добра ведае, бо яе вершы пра такiх хлопчыкаў i дзяўчынак, як вы.

**В.** Дастаю з палiцы кнiжку,

 Пазаймаемся мы крышку:

 Вершы, казкi расскажу

 I малюнкi пакажу. (Н.В. Галіноўская)

**В.** Цi падабаецца вам вокладка? Усе малюнкi да кнігі намаляваў Уладзімір Сачанка.

**В.** Нiна Галiноўская добра ведае дзiцячыя праблемы i цяжкасцi. Давайце паслухаем вершы, якiя яна назвала “Дзiцячыя прыпеўкi” (дзецi чытаюць вершы)

Паглядзiце на Iгнатку- У Валерыка i Вiкi

Стаў нiжэй i пахуднеў: Не сябруюць чаравiкi,

Ен спазнiўся на зарадку, Правы-злева, левы-зправа,

Кашу манную не з’еў. Дружна жыць iм не цiкава.

**В.** Дзеці , а ці ёсць сярод вас такія хлопчыкі і дзяўчынкі, як Ігнатка, Валерык і Віка? Малайцы, вы здольныя і працавітыя.

 **В.** А, ці ведаеце вы, каго называюць “цар звяроў” ? А вы ўмееце рыкаць, як ільвы? (дзеці хорам і індывідуальна вымаўляюць гук [ р ]). А давайце раскажам чыстагаворку:

Ра-ра-ра - *гуляе дзетвара*,

Ор-ор-ор - *пайшоў на двор*,

Еры-еры-еры - *скрыпучыя дзверы.*

**В.** Малайчынкі!

**В.** А цяпер дзеці прачытаюць жартоўны верш Ніны Галіноўскай, які так і называецца ”Цар звяроў”. (Двое дзяцей чытаюць і інсцэніруюць верш)

1**-е дзіця**: Што з табою, цар звяроў?

 Ты, напэўна, не здароў?

**2-е дзіця:** Праляжаў палову дня,

 Спаць люблю падоўгу я.

*На экране з’яўляецца малюнак кветкі пралескі.*

**В.** Ой, дзеці, глядзіце, якая прыгожая кветка. Пялёстачкі ў яе пяшчотныя, тоненькія. Яна, доўгачаканая, прынесла нам вестачку аб надыходзе вясны. Хто ведае, што гэта за кветка? А вы ведаеце, што Ніна Васільеўна таксама вельмі любіць кветкі? А пра пралеску нават верш напісала.

Цвіці пралеска, множся з кожным годам,

Цвіці заўседы - летам і зімой.

Малому і даросламу народу

Прынось бадзеры, радасны настрой.

**В.** Давайце збяром прыгожы букет кветак і падорым яго Ніне Васільеўне. (*Дзеці па аднаму падыходзяць да стала і выбіраюць спадабаўшуюся кветку, называючы яе*)

**В.** Вось які прыгожы букет у нас атрымаўся. А зараз я прапаную вам крышачку адпачыць.

**Фізкультхвілінка:**

Паміж снегу ў лесе - дзіва! (*дзеці нахіляюцца*)

Хто ні гляне,скажа:”Ах!” (*пляскаюць у далоні*)

Я агеньчык зіхатлівы

Радасна нясу ў руках. (*ходзяць на месцы рукі перад сабой, нібы )*

 *трымаюць кветку* 0

Горнуцца дубы, бярозы

Голлем да майго цяпла,

Больш не вернуцца морозы -

Я пралеску прынясла. (*скачуць на месцы*)

 В.Вітка

**В.** Н.В. Галіноўская паходзіць з сялянскай сям’і і таму з ранняга дзяцінства разам са старэйшай сястрой Лідай і братам Мікалаем працавала на зямлі. Вырошчвалі бульбу, гуркі, цыбулю і іншае. У яе кнізе есць верш, які называецца “Восень едзе ў магазін”.

Што за дзіва-лімузін!

Восень едзе ў магазін.

Паглядзіце на багаж,

Агарод змясціўся наш:

рэдзька, бручка, буракі,

гарбузы, як цельпукі.

Памідоры, мак, кроп,

Агуркі,фасоль і боб,

бульба, морква і капуста,

выбірай сабе па густу .

**В.** Дзеці, што восень везла ў магазін?

**В.** Як гэта назваць адным словам? (садавіна і гародніна)

**(***Дзеці расказваюць верш з дапамогай малюнкаў-схем*)

**В.** Ніна Васільена вельмі добрая гаспадыня і больш за ўсё любіць частаваць сваіх гасцей традыцыйнымі стравамі беларускай кухні. Я прапаную вам таксама згатаваць традыцыйныя беларускія стравы: халаднік і дранікі А потым мы праверым, ці правільна вы прыгатавалі гэтыя стравы (*раздаю дзецям карткі-“інгрэдыенты” для прыгатавання гэтых страў*).

**Дыдактычная гульня “Што для чаго?”**

*(Выхавацель* *раздае дзецям карткі-“інгрэдыенты” для прыгатавання страў. Дзеці выбіраюць тыя інгрыдыенты, якія ім патрэбны для прыгатавання халадніка і дранікаў. Карткі перамешваюцца* ). *Дзеці павінны абаснаваць свой выбар.*

*Халаднік: буракі, цыбуля, сметана, агурок, укроп, яйко, соль.*

*Дранікі: бульба, сланечнікавае масла, яйко, соль.*

**В.** Малайцы, дзеткі , вы – сапраўдныя гаспадары.

**В.** Здаўна нашы продкі пасля цяжкай працы вадзілі карагоды, пелі песні, гулялі ў гульні, давайце і мы пагуляем.

**Народная гульня “ПРЭЛА-ГАРЭЛА”**

*Дзеці становяцца спіной да выхавацеля, заплюшчваюць вочы, выхавацель хутка хавае прадметы (хустачку) ў розных месцах, гаворачы пры гэтым:*

*Прэла-гарэла*

*За морам ляцела,*

*А як прыляцела,*

*Дык недзе і села.*

*Хто першы знойдзе*

*Той сабе возьме.*

*Пасля гэтых слоў дзеці шукаюць схаваны прадмет. Выйграе той, хто знойдзе хутчэй за усіх.*

**В.** З творчасцю якой беларускай пісьменніцы вы сёння пазнаеміліся?На якой мове напісаны яе вершы? Які верш вам найбольш спадабаўся? Што вам спадабалася на занятку? Што было цяжкім?

**В.** Мы ўсе любім нашу Беларусь, тую краіну, дзе нарадзіліся, расцем, жывём.

Жура-журка, журавель,

Абляцеў ты шмат зямель.

Бачыў многія краіны,

Бачыў розныя расліны.

Захапіўся прыгажосцю,

Але быў усюды госцем.

І вясною зноў і зноў

Ты вяртаешся дамоў.

-Дзе б ні быў, ні лётаў я -

Мне радней мая зямля. ( Н.В. Галіноўская).